Dun Kixott mill-Manċa, it-traduzzjoni bil-Malti f'forma ta' għanja ta' Pawlu Montebello mill-Ispanjol ta' Miguel Cervantes tnieda uffiċjalment waqt il-Fiera tal-Ktieb tal-Università bejn il-5 u s-7 ta' April. SKS (Sensiela Kotba Soċjalisti) qed jippubblikaw dan il-kapolavur letterarju biex ifakkru l-400 sena mill-mewt ta' Miguel Cervantes. Pawlu Montebello (1905-2005) għamel din it-traduzzjoni fil-bidu tas-snin tmenin u kienet miżmuma fil-kollezzjoni privata tal-ġurnalist Anton Cassar li miet sentejn ilu. Din l-edizzjoni hija illustrata bl-inċiżjonijiet li Gustave Dorè kien għamel fl-1860 għal edizzjoni Franċiża ta' Don Quihote. Il-pubblikazzjoni tiswa €20 iżda se tinbiegħ bil-prezz speċjali ta' €15 fil-Fiera tal-Ktieb tal-Università. SKS se tbigħ rumanzi u novelli tal-aqwa kittieba Maltin bi prezzijiet imnaqqsa f'din il-fiera waqt li r-rumanz klassiku ta' Frans Sammut Il-Ħolma Maltija se jingħata b'xejn ma' kull ktieb li jinxtara waqt il-fiera. Id-dħul għall-fiera huwa b'xejn.